Ansøgning om indretning af tagetage - Banegårdspladsen 1, 4400 Kalundborg 
Sagsfremstilling 
12.    Ansøgning om indretning af tagetage - Banegårdspladsen 1, 4400 Kalundborg  
                                                                                                                        Åbent 
Sagsnr.: 326-2014-91544       J.nr.: 01.02.05            Britta Bruun.: 326-2014-135279 
  
[adresse] 
Kalundborg Kommune har modtaget ansøgning om tilladelse til inddragelse af tagetagen på ejendommen 
[adresse] i Kalundborg til brug for kontoraktiviteter. 
  
For at imødekomme Statoils pladsbehov, så vil opfyldelse af plads udover de ledige 385 m² på 2. etage kræve 
inddragelse af eksisterende tagetage, hvor der efter ombygning kan etableres 845 m² etageareal. I første omgang 
etableres 75 - 80 arbejdspladser og senere hen det dobbelte. 
  
I tinglyst deklaration af 28. oktober 1981 er der imidlertid en bestemmelse om, at tagetagen ikke indrettes eller 
gøres til genstand for udnyttelse. Det ansøgte vil således forudsætte en aflysning af denne bestemmelse, som må 
antages at være tinglyst p.g.a. ønsket om at nybyggeri indpasses bedst muligt til eksisterende bebyggelse og 
områdets karakter. 
  
I lokalplan nr. 48A-2 for et område af centerbyen er der desuden bestemmelse om en max. bebygggelsesprocent på 
70 for hver enkelt ejendom samt bestemmelse om, at bygninger skal opføres i 3 etager eller 2 etager med udnyttelig 
tagetage. 
Ansøger vurderer, at det forøgede etageareal ikke vil medføre en overskridelse af den max. tilladte 
bebyggelsesprocent og samtidig udnytte en eksisterende bygningsmasse bedre, jf. kommuneplanens intentioner om 
byfortætning. 
  
Det ansøgte vil medføre krav om yderlige 14 parkeringspladser, som ansøger foreslår etableret ved optimering af 
eksisterende parkeringspladser, som p.t. indeholder ca. 107 parkeringspladser fordelt på flere matrikler. Alternativt 
vil der kunne etableres parkering på andet areal, der rådes over eller der kan evt. etableres en løsning indenfor 
parkeringsfonden. 
  
Ansøger oplyser, at der ved inddragelse af tagetagen vil blive etableret flugtveje og redningsåbninger etc. i henhold 
til bestemmelserne i bygningsreglementet. 
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at der igangsættes en høring med henblik på:  
  
· aflysning af bestemmelse i tinglyst deklaration, således at tagetagen kan inddrages til kontorformål 
· dispensation fra bestemmelser i lokalplanen, således at bygningen kan ændres til 3 etager med udnyttelig 
tagetage samt eventuel mindre overskridelse af bebyggelses-procenten muliggøres 
· hensigtsmæssig løsning til indretning af parkeringsforholdene. 
  
  
ØKONOMISKE KONSEKVENSER 
Ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 2. juni 2014: 
Udvalget vedtog at godkende teknik- og miljøchefens indstilling. Med en bemærkning om, at TMU er særlig 
opmærksom på P-plads forholdene. 
Bilag 1 - Ansøgning om inddragelse af tagetage 
326-2014-135150 
Bilag 2 - Ansøgers tegninger 
326-2014-135151 
Bilag 3 - Tinglyst deklaration 
326-2014-135152 
Bilag 4 - Lokalplan+nr.+48A-2 
326-2014-135170 
